આ ગાર્ડનમાં જવા માટેના દાદરા ઠેર-ઠેર તૂટી ગયા છે. મેઇન ગેટ તૂટી ગયો છે, પણ એ ગેટ પછી દાદરા ચડીએ એટલે બીજો ગેટ આવે છે એનો પિલર તૂટી ગયો છે, જેને કારણે આ ગેટ પણ ગમે ત્યારે તૂટી જવાની તૈયારીમાં છે. બેસવાની સીટો તૂટી ગઈ છે. બહુ જ ઓછી જગ્યાએ જોવા મળે એવી સરસ આ ગાર્ડનમાં સ્ટુન્ડટોને વાંચવાની વ્યવસ્થા છે. અભ્યાસિકા નામની આ જગ્યાનું સમયે-સમયે રિનોવેશન થતું ન હોવાથી ઘણા સમયથી એની છતમાંથી પાણી લીકેજ થાય છે એટલે એ જગ્યાને પ્લાસ્ટિકથી ઢાંકીને રાખી છે. અહીં રાખવામાં આવેલો પૃથ્વીનો ગોળો ગમે ત્યારે જમીનદોસ્ત થવાની પરિસ્થિતિમાં છે. અહીં બાળકોને આકર્ષી શકે એવા ફુવારા ઘણા લાંબા સમયથી લોકોને જોવા મળ્યાં નથી. આ ફુવારાની પાઇપલાઇનો તૂટેલી પડી છે. આવી તો અનેક સમસ્યાઓ આ ગાર્ડનમાં રહેલી છે.